ธปท.ชี้เงินไหลออกน้อยยังไม่ห่วง
ธปท.ชี้เงินทุนไหลออกไม่น่าห่วง เหตุไหลออกน้อยกว่าที่เคยไหลเข้าก่อนหน้านี้ เชื่อไม่กระทบสภาพคล่องเงินบาท
27 ก.ย. 2554

ธปท.ชี้เงินทุนไหลออกไม่น่าห่วง เหตุไหลออกน้อยกว่าที่เคยไหลเข้าก่อนหน้านี้ เชื่อไม่กระทบสภาพคล่องเงินบาท
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) เปิดเผยว่า ภาวะเงินทุนไหลออกในช่วงนี้ยังไม่น่าห่วงมากนัก เนื่องจากเงินไหลออกไม่มากเท่าที่เคยไหลเข้ามาก่อนหน้านี้ และเชื่อว่าสถานการณ์ขระนี้คงไม่สร้างปัญหาจนกระทบสภาพคล่องเงินบาทและเงินเหรียญสหรัฐในตลาดเงิน อย่างไรก็ตามขณะนี้ธปท.มีการติดตามดูแลปัญหาอย่างใกล้ชิด หากมีปัญหาอะไรก็พร้อมจะเข้าดูแลได้ทันที
"คาดว่าสถานการณ์นี้ยังไม่น่าห่วงมาก เพราะน่าจะเกิดในช่วงสั้นๆ ธปท.พร้อมจะดูแลอยู่แล้ว เท่าที่ดูยังไม่ส่งผลกระทบอะไร" นายประสาร กล่าว